
Latvijas Republika
TALSU NOVADA PAŠVALDĪBAS DOME 
Nodokļu maksātāja reģistrācijas Nr. 90009113532
Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv
LĒMUMS
(PROTOKOLS Nr.15, 16. punkts)
Talsos

27.08.2026.   										       Nr.204

Par lokālplānojuma izstrādes uzsākšanu nekustamā īpašuma “Ostas iela 1”, Rojā, Rojas pagastā ar kadastra Nr. 88820081132 zemes vienībā ar kadastra apzīmējumu 88820081092

Talsu novada pašvaldībā (turpmāk – Pašvaldība) saņemts biedrības “Nacionālās zvejniecības ražotāju organizācija” (turpmāk – Lokālplānojuma izstrādes ierosinātājs) 2026. gada 24. jūlija iesniegums (reģistrēts Pašvaldībā 2026. gada 24. jūlijā ar Nr. TNPCP/26/12-25/5371/S), kurā lūgts pieņemt lēmumu par lokālplānojuma izstrādes uzsākšanu un izsniegt darba uzdevumu lokālplānojuma izstrādei zemes vienībai ar kadastra apzīmējumu 88820081092 ar adresi Ostas iela 1, Roja (kadastra numurs 88820081132) (turpmāk – Nekustamais īpašums “Ostas iela 1”).
[bookmark: _Hlk168316576][bookmark: _Hlk236750233]Nekustamais īpašums “Ostas iela 1” atrodas Rojā, Rojas pagastā, Talsu novadā, tā platība ir 1,8146 ha un īpašuma tiesības ir reģistrētas SIA “Gamma-A”. Starp zemes vienības īpašnieku un Lokālplānojuma izstrādes ierosinātāju ir noslēgts zemes nomas līgums ar apbūves tiesībām.
[bookmark: _Hlk236750376]Saskaņā ar Rojas novada teritorijas plānojumu (Rojas novada domes 2011. gada 20. septembra saistošie noteikumi Nr. 22/2011 “Rojas novada teritorijas plānojums 2011. – 2023.gadam”) (turpmāk – Teritorijas plānojums) Nekustamajam īpašumam “Ostas iela 1” noteikta funkcionālā zona – Satiksmes teritorijas - ostu apbūve (SO), kas ir ceļu, ielu, laukumu, atklātu autostāvvietu, gājēju un velosipēdistu celiņu teritorijas, kā arī ostu un piestātņu apbūves teritorijas.
Lokālplānojuma izstrādes mērķis ir grozīt Teritorijas plānojumu, nosakot atbilstošu funkcionālo zonējumu, atļauto izmantošanu un apbūves parametrus. Teritorijas plānojuma Teritorijas izmantošanas un apbūves noteikumos (turpmāk – TIAN) nepieciešams precizēt atļauto izmantošanu un apbūves augstumu, lai Nekustamajā īpašumā “Ostas iela 1” varētu īstenot plānoto attīstības ieceri – kuģu remonta ceha telpu izbūvi (turpmāk – Būvniecības iecere).
Būvniecības ieceres attīstībai ir izstrādāts būvprojekts minimālā sastāvā, kas paredz kuģu remonta ceha jaunbūvi un ēkas – mehāniskās darbnīcas – nojaukšanu. Būvniecības ieceres ietvaros tiek paredzēta teritorijas daļēja labiekārtošana, papildus iebrauktuves izveidošana no Ostas ielas un esošo inženiertīklu pārbūve. Plānotās kuģu remonta ceha telpās nav paredzēts uzglabāt tādas preces, kas var radīt vides piesārņojumu vai avārijas risku.
Atbilstoši Teritorijas plānojuma TIAN 6.10. nodaļas 6.10.2.1. - 6.10.2.3. punktam, kā atļautā izmantošana nav noteikta kuģu remonta darbu veikšana – tehniskās apkopes stacija, savukārt 6.10.2.4. punktā noteikts, ka funkcionālajā zonā Satiksmes teritorijas - ostu apbūve (SO) atļautais maksimālais būvju augstums ir 16 m, kas ir nepietiekams Būvniecības ieceres īstenošanai. 
Saskaņā ar Teritorijas attīstības plānošanas likuma 1. panta 9. punktu lokālplānojums ir vietējās pašvaldības ilgtermiņa teritorijas attīstības plānošanas dokuments, kuru izstrādā novada pilsētai vai tās daļai kāda plānošanas uzdevuma risināšanai vai teritorijas plānojuma detalizēšanai vai grozīšanai. Savukārt likuma 23. panta ceturtajā daļā noteikts, ka vietējās pašvaldības teritorijas plānojumā noteiktā funkcionālā zonējuma vai teritorijas izmantošanas un apbūves noteikumu izmaiņas izstrādā kā vietējās pašvaldības teritorijas plānojuma grozījumus vai kā lokālplānojumu atbilstoši šā likuma 24. panta trešajai daļai, kur noteikts, ka pēc vietējās pašvaldības ilgtspējīgas attīstības stratēģijas spēkā stāšanās lokālplānojumā var grozīt vietējās pašvaldības teritorijas plānojumu, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju.
Lokālplānojuma teritorijā plānotā darbība atbilstoši Talsu novada ilgtspējīgas attīstības stratēģijai 2022. – 2040. gadam atbilst stratēģiskajam mērķim “SM3 – Viedi izmantotos resursos un zaļā domāšanā balstīta ekonomiskā attīstība” un ilgtermiņa prioritātei “IP4 – Integrēta un daudzveidīga uzņēmējdarbība, pakalpojumu, industriālo un lauku telpu attīstība”.
Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” (turpmāk – MK noteikumi Nr.628) 75. punktā noteikts, ka pašvaldības dome pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju, savukārt 76. punktā noteikts, ka domes lēmumā par lokālplānojuma izstrādes uzsākšanu pamato tā izstrādes nepieciešamību un norāda plānoto attīstības ieceri.
MK noteikumu Nr. 628 132. punkts nosaka, ka, pašvaldība vienojas ar lokālplānojuma vai detālplānojuma ierosinātāju par tā izstrādi, noslēdzot attiecīgu līgumu. Līgumā nosaka pušu tiesības, pienākumus un atbildību un to pievieno pašvaldības lēmumam par lokālplānojuma vai detālplānojuma izstrādes uzsākšanu.
Pamatojoties uz Teritorijas attīstības plānošanas likuma 1. panta 9. punktu, 12. panta pirmo daļu, 24. panta otro daļu, Ministru kabineta 2014. gada 14. oktobra Ministru kabineta noteikumu Nr. 628 “Noteikumi par pašvaldību teritorijas attīstības plānošanas dokumentiem” 75., 76, 77., 78., 132. punktu, ņemot vērā Talsu novada pašvaldības domes Attīstības komitejas 2026. gada 11. augusta atzinumu,

Talsu novada pašvaldības dome nolemj:

1. Uzsākt lokālplānojuma izstrādi nekustamā īpašuma “Ostas iela 1” ar kadastra Nr. 88820081132 zemes vienībai ar kadastra apzīmējumu 88820081092 (turpmāk – Lokālplānojums).
2. Apstiprināt darba uzdevumu Lokālplānojuma izstrādei (1. pielikums).
3. Apstiprināt Talsu novada pašvaldības centrālās pārvaldes Attīstības plānošanas, projektu vadības un tūrisma departamenta attīstības plānošanas nodaļas vadītāju Lauri Laicānu par Lokālplānojuma izstrādes vadītāju.
4. Uzdot Talsu novada pašvaldības izpilddirektoram mēneša laikā no lēmuma spēkā stāšanās dienas slēgt līgumu par Lokālplānojuma izstrādi un finansēšanas kārtību ar Lokālplānojuma izstrādes ierosinātāju (2. pielikums).
5. Uzdot Talsu novada pašvaldības centrālās pārvaldes Attīstības plānošanas, projektu vadības un tūrisma departamentam:
5.1. pieņemto lēmumu piecu darbadienu laikā pēc tā spēkā stāšanās ievietot Teritorijas attīstības plānošanas informācijas sistēmā (TAPIS);
5.2. paziņojumu par Lokālplānojuma izstrādes uzsākšanu ievietot Talsu novada pašvaldības tīmekļvietnē www.talsunovads.lv un pašvaldības informatīvajā izdevumā “Talsu Novada Ziņas”.
Domes priekšsēdētājs	A. Bērziņš


Laicāns 22018236 
lauris.laicans@talsi.lv

Lēmumu nosūtīt:
1) Biedrībai “Nacionālās zvejniecības ražotāju organizācija”;
2) SIA “Gamma-A”;
3) Rojas apvienības pārvaldei;
4) Attīstības plānošanas, projektu vadības un tūrisma departamentam;
5) Talsu novada būvvaldei.

